CELEX: 22003D0082
Language: hr
Date: 2003-06-20 00:00:00
Title: Odluka Zajedničkog odbora EGP-a br. 82/2003 od 20. lipnja 2003. o izmjeni Priloga XIV. (Tržišno natjecanje) Sporazumu o EGP-u

11/Sv. 010
            
            
               HR
            
            
               Službeni list Europske unije
            
            
               241
            
         22003D0082
   
               L 257/37
            
            
               SLUŽBENI LIST EUROPSKE UNIJE
            
            
               20.06.2003.
            
         
      ODLUKA ZAJEDNIČKOG ODBORA EGP-a
   br. 82/2003
   od 20. lipnja 2003.
   o izmjeni Priloga XIV. (Tržišno natjecanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIV. Sporazumu je izmijenjen Odlukom Zajedničkog odbora EGP br. 137/2002 od 27. rujna 2002. (1)
               
            
         
               (2)
            
            
               Uredbu Komisije (EZ) br. 358/2003 od 27. veljače 2003. o primjeni članka 81. stavka 3. Ugovora na određene kategorije sporazuma, odluka i usklađenih praksi u sektoru osiguranja (2) treba inkorporirati u Sporazum,
            
         ODLUČIO JE:
   Članak 1.
   Iza točke 15.(a) (Uredbe Komisije (EEZ) br. 3932/92) u Prilogu XIV. Sporazumu, umeće se sljedeća točka:
   
      
                  „15.b
               
               
                  
                     32003 R 0358: Uredba Komisije (EZ) br. 358/2003 od 27. veljače 2003. o primjeni članka 81. stavka 3. Ugovora na određene kategorije sporazuma, odluka i usklađenih praksi u sektoru osiguranja (SL L 53, 28.2.2003., str. 8.).
               
            U smislu ovog Sporazuma vrijede odredbe ove Uredbe sa sljedećim prilagodbama:
      
                  (a)
               
               
                  U članku 10. uvodnom stavku, izraz ‚na temelju članka 7. Uredbe (EEZ) br. 1534/91,’ znači ‚ili na vlastitu inicijativu ili na zahtjev drugog nadzornog tijela ili države unutar njegove nadležnosti, ili fizičke ili pravne osobe s legitimnim interesom’;
               
            
                  (b)
               
               
                  na kraj članka 10. dodaje se sljedeći stavak: ‚Nadležno nadzorno tijelo može u takvim slučajevima donijeti odluku u skladu s člancima 6. i 8. Uredbe br. 17 ili odgovarajućim odredbama predviđenim u Protokolu 21 Sporazuma o EGP-u, a da za to nije potrebna notifikacija poduzetnika’.”
               
            
   Članak 2.
   Tekstovi Uredbe (EZ) br. 358/2003 na islandskom i norveškom jeziku, koji se objavljuju u Dodatku o EGP-u Službenog lista Europske unije, vjerodostojni su.
   Članak 3.
   Ova Odluka stupa na snagu 21. lipnja 2003. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Ona se primjenjuje od 1. travnja 2003.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenog lista Europske unije.
   
   
      Sastavljeno u Bruxellesu 20. lipnja 2003.
      
         
            Za Zajednički odbor EGP-a
         
         
            Predsjednik
         
         P. WESTERLUND
         
      
   
   
      (1)  SL L 336, 12.12.2002., str. 40.
   
      (2)  SL L 53, 28.2.2003., str. 8.
   
      (3)  Ustavni zahtjevi nisu navedeni.